El Rabal repeteix i s'alça de nou amb el primer premi de les Falles de Catarroja 2024
17 març 2024

Catarroja, 17 de març de 2024. En plenes festes falleres, Catarroja va celebrar ahir una de les cites més esperades, el lliurament de premis de les Falles 2024. La plaça Major es va omplir ahir d'un gran ambient festiu per a conéixer els monuments guanyadors d'enguany.

Després de l'obertura dels sobres per part de l'alcaldessa de Catarroja, Lorena Silvent, acompanyada del regidor de Festes, Miquel Verdeguer i membres de la corporació municipal, es va donar a conéixer la deliberació del jurat, que va donar el triomf en la categoria de falles grans a la comissió El Rabal amb el seu monument 'Vikings, Barbars, móns fallers ... I altres tribus del carrer' de l'artista faller Ferni Llopis, i a la Falla Filiberto Rodrigo, el primer premi amb el seu monument infantil, obra d'Alfonso Díaz i amb el lema 'The tribu'.

Les falleres majors de Catarroja, la xiqueta Itziar Tomás i la senyoreta Claudia Selma, acompanyades pel president infantil Juanvi Soler i el president de la UAFC, José López, al costat de l'alcaldessa Lorena Silvent i el regidor de Festes van fer de lliurament de les banderoles als quadres d'honor de les falles guanyadores d'enguany.

Premis Falles Grans 2024

1\. EL RABAL

2\. ⁠EL CHARCO

3\. ⁠LA RAMBLETA

4\. ⁠L’ALBUFERA

5\. ⁠FILIBERTO RODRIGO

6\. ⁠CENTENAR DE LA PLOMA

7\. ⁠EL MERCAT

8\. ⁠PLAÇA DE LA REGIÓ

9\. ⁠LES BARRAQUES 

10\. ⁠JAUME I

Premis Falles Infantils 2024

1\. FILIBERTO RODRIGO

2\. ⁠EL CHARCO

3\. ⁠EL RABAL

4\. ⁠L’ALBUFERA

5\. ⁠JAUME I

6\. ⁠CENTENAR DE LA PLOMA

7\. ⁠LES BARRAQUES 

8\. ⁠EL MERCAT

9\. ⁠LA REGIÓ

10\. ⁠LA RAMBLETA

Agenda d’actes

Catarroja continuarà vibrant els pròxims dies amb unes jornades falleres plenes d'emoció i tradició. El pròxim 18 de març el protagonitzarà l'entrada de les deu comissions falleres i les falleres majors de Catarroja a la Plaça Major en la tradicional Ofrena a la Mare de Déu dels Desemparats a les 18 hores de la vesprada.

Finalment, el dia 19 es viurà la jornada més especial i emotiva d'aquestes festes, que començarà amb les cercaviles a les 10.30 hores, continuarà amb la missa en honor a sant Josep a les 12.30 a l'Església de Sant Miquel, la mascletà a les 14 hores en el Parc del Secanet i finalment la Cremà.